טיסה 17 של מלזיה איירליינס

טיסה 17 של מלזיה איירליינס (MH17/MAS17), יצאה ב-17 ביולי 2014 מאמסטרדם לקואלה לומפור, אך התרסקה במזרח אוקראינה, בתחומי ראיון שחטרסקי, סמוך לכפר הרבובה, כארבעים קילומטרים מהגבול עם רוסיה. המטוס הופל בירי מכוון של טיל קרקע-אוויר לעברו, ההפלה התרחשה במהלך המלחמה בדונבאס משטח בשליטת כוחות בדלנים רוסים; הוא נפגע בהיותו בגובה 10 ק"מ והתרסק אל הקרקע. 298 הנוסעים ואנשי הצוות נספו בהתרסקות. ב-2022 בית משפט הרשיע שלושה בתיק. מייד לאחר הפלת המטוס הועלתה השערה לפיה הופל בידי מערכת טילי נ"מ מדגם 9K37 בוק, שדווח כי הוצבה ימים ספורים קודם לכן במסגרת משבר אוקראינה, ויש לה היכולת לשגר טילים לגובה בו נפגע המטוס. נשיא רוסיה ולדימיר פוטין טען כי אוקראינה אחראית להתרסקות המטוס וכי לרוסיה אין שום קשר למאורע. הקופסה השחורה של המטוס נמסרה בידי בדלנים למאלזים ונבדקה בבריטניה בשל כלי המדידה המדויקים שנמצאים בידיהם. לפי נתוני המקליט הנתונים נפסקו באופן פתאומי מה שרימז להם על פיצוץ. גלי קול שנשמעו רגע לפני סיום ההקלטה היוו אינדיקציה לפיצוץ שהתקיים מחוץ למטוס. ההריסות של המטוס היו מפוזרות בשטח של 49 קמ"ר. הגישה אליו התאפשרה תחת פיקוח צבאי של כוחות בדלנים, רק לאחר ארבעה חודשים מהפיצוץ. כאשר הם הגיעו לשטח הם מצאו ראיות לפיצוץ שפגע באזור תא הטייס, כמו חלון תא טייס שמחורר מפגיעות חיצוניות. בגופו של הקברניט ובגוף תא הטייס הם מצאו רסיסי פלדה בצורת פפיון שנמצאים בטיל נ.מ. מסוג מסוים. החוקרים שיחזרו את תא הטייס והציגו אותו לציבור. באוקטובר 2015 קבעה ועדת חקירה הולנדית שהמטוס הופל באמצעות טיל קרקע-אוויר מסוג "9K37 בוק", מתוצרת רוסיה. הטיל בעל חיישן קרבה התפוצץ כאשר חלף בצד השמאלי העליון של תא הטייס, ורסיסיו והלם הפיצוץ גרמו להיפרדות תא הטייס מגוף המטוס. החוקרים אף הצליחו לאתר את השטח הגאוגרפי שממנו נורה הטיל. שטח בגודל 320 קמ"ר באזור המזרחי של אוקראינה בספטמבר 2016 קבע צוות חוקרים הולנדי נוסף שהמטוס הופל בטיל שנורה ממערכת "9K37 בוק" שהובאה מרוסיה ולאחר הפלת המטוס הוחזרה לרוסיה. ב-24 במאי 2018 פרסם צוות החוקרים כי המטוס הופל על ידי טיל בוק של חטיבת ההגנה האווירית ה-53 מכוחות היבשה הרוסיים. מערכת השיגור הובאה מרוסיה ביום ההתרסקות, ביצעה ירי משדה באזור שבשליטת המורדים וחזרה לרוסיה לאחר מכן. ב-2019, נפתח משפט בהולנד. ב-2022, בית המשפט הרשיע שלושה מתוך ארבעת הנאשמים בתיק. איגור גירקין לשעבר קולונול ב-פ.ס.ב., ששימש כשר ההגנה של "רפובליקת דונצק", סרגיי דובינסקי קצין מודיעין רוסי בדימוס, ולאוניד חרצ'נקו שלחם בצד הבדלנים והיה מפקד יחידת מודיעין של "רפובליקת דונצק". בין ההרוגים בהתרסקות המטוס היו חוקרי איידס אחדים, ובהם יופ לאנגה (אנ'), שעשו את דרכם לכינוס ה-20 של האגודה הבין-לאומית לאיידס, שעמד להתחיל במלבורן, אוסטרליה. ב-2014, טיסה 370 של מלזיה איירליינס של אותה חברה, נעלמה חודשים ספורים קודם לאסון זה. היו על סיפון המטוס 227 נוסעים ו-12 אנשי צוות, שנספו כולם. ב-2020 טיסה 752 של יוקריין אינטרנשיונל איירליינס התרסקה בדרכה לאקראינה כתוצאה מפגיעת טיל קרקע-אוויר איראני, ששוגר בטעות. על סיפונה היו 176 נוסעים ואנשי צוות, שנספו כולם. ב-4 באוקטובר 2001 אירע מעל הים השחור אסון דומה כאשר טיסה 1812 של סיביריה איירליינס הופלה על ידי טיל קרקע-אוויר שנורה כנראה בעת תרגיל של צבא אוקראינה בים השחור, ו-78 הנוסעים ואנשי הצוות נהרגו. מדיה וקבצים בנושא טיסה 17 של מלזיה איירליינס בוויקישיתוף תיק התקרית והיסטוריית המטוס של טיסה 17 של מלזיה איירליינס, באתר Aviation Safety Network (באנגלית) טיל הפיל מטוס נוסעים מלזי, 295 הרוגים, באתר ynet, 17 ביולי 2014 AP, מטוס נופל ונעלם. קללת "מלזיה איירליינס", באתר ynet, 18 ביולי 2014 רויטרס וזוהר בלומנקרנץ, בעולם דורשים תשובות מרוסיה לאחר הפלת המטוס המלזי, באתר הארץ, 18 ביולי 2014 אוקראינה מאשימה את הבדלנים בחבלה בזירת התרסקות המטוס המלזי, באתר הארץ, 19 ביולי 2014 התרסקות טיסה 17 של מלזיה איירליינס בעדשת צלמי סוכנות רויטרס סרטון הדמיה - MH17 crash: Dutch Safety Board animation 'shows path of missile', 13 October 2015 BBC NEWS The truth about Putin’s shootdown, The Economist, ‏December 17, 2023 טיסה 17 של מלזיה איירליינס, באתר אנציקלופדיה בריטניקה (באנגלית) פוטין: אוקראינה אחראית להתרסקות המטוס בשטחה, באתר וואלה, 18 ביולי 2014 המטוס המלזי: הקופסאות השחורות ייבדקו במעבדות בבריטניה באתר רשת ב, 23 ביולי 2014 AFP, דו"ח: טיל רוסי הפיל המטוס המלזי באוקראינה, באתר ynet, 13 באוקטובר 2015 דו"ח: הטיל שהפיל את המטוס המלזי באוקראינה הגיע מרוסיה, באתר ynet, 28 בספטמבר 2016 "Update in criminal investigation MH17 disaster". Openbaar Ministerie (באנגלית). אורכב מ-המקור ב-2018-09-02. נבדק ב-2018-05-25. רויטרס‏, הולנד ואוסטרליה: רוסיה אחראית להפלת המטוס באוקראינה, באתר וואלה, 25 במאי 2018 יירוט טיסת "מלזיה איירליינס" באוקראינה: "רוסיה סיפקה את הנשק לבדלנים, הטיל שיירט את המטוס היה מתוצרתה", ישרלא היום, 17/11/2022, האיש שיכול היה לרפא איידס נהרג במטוס, באתר ynet, 19 ביולי 2014